sukhrobnurali/uzbek-legal-corpus huggingface dataset:
Oʻzbekiston Respublikasida jismoniy shaxsning shaxsiy identifikatsiya raqamini aniqlash tartibi toʻgʻrisida
(resolution, 2022-04-13)

Oʻzbekiston Respublikasi Prezidentining 1994-yil 23-dekabrdagi Farmoni bilan tasdiqlangan Oʻzbekiston Respublikasida pasport tizimi toʻgʻrisidagi Nizomning 7-bandiga muvofiq Vazirlar Mahkamasi qaror qiladi: Oʻzbekiston Respublikasida jismoniy shaxsning shaxsiy identifikatsiya raqamini aniqlash tartibi ilovaga muvofiq tasdiqlansin. 1. Jismoniy shaxsning shaxsiy identifikatsiya raqami, mashinada hisoblanadigan hujjatlar uchun ISAO xalqaro standarti talablariga binoan, Oʻzbekiston Respublikasi fuqarolari pasportlarida va boshqa hujjatlarda foydalanish uchun zarurdir. 2. Jismoniy shaxsning shaxsiy identifikatsiya raqami — quyidagi tartibda joylashgan oʻn toʻrtta oʻn raqamidan iborat boʻladi: 2.1. guruh: Jinsi va tugʻilgan asri indeksi 1 — 1800.1.01. — 1899.31.12 da tugʻilgan erkaklar; 2 — 1800.1.01 — 1899.31.12 da tugʻilgan ayollar; 3 — 1900.1.01 — 1999.31.12 da tugʻilgan erkaklar; 4 — 1900.1.01 — 1999.31.12 da tugʻilgan ayollar; 5 — 2000.1.01 — 2099.31.12 da tugʻilgan erkaklar; 6 — 2000.1.01 — 2099.31.12 da tugʻilgan ayollar. 2.2. guruh: Formatdagi tugʻilgan sana: YYOOKK (yil, oy, kun). 2.3. guruh: Tuman, shahar kodi. 2.4. guruh: Ushbu kunda tugʻilgan va ushbu tumanda, shaharda pasport olgan fuqaroning tartib raqami. Tartib raqami pasportlarni olish navbatiga muvofiq hisoblagich boʻyicha hosil boʻladi. 2.5. guruh: Kontrol raqami. Kontrol raqami (14-pozitsiya) 10 moduli boʻyicha doimiy ravishda takrorlanuvchi 731 731... salmoq funksiyasi bilan quyidagi tarzda hisoblanadi: Raqamli maʼlumotlarning tegishli elementi raqami tegishli muntazam pozitsiyada turgan salmoq koʻrsatkichiga chapdan oʻnga koʻpaytiriladi. Har bir koʻpaytirish natijalari jamlanadi. Hosil boʻlgan yigʻindi 10 (modul)ga boʻlinadi. Boʻlishda qolgan qoldiq kontrol raqami hisoblanadi. Kodning haqiqiyligi tekshiriladi. 1-misol. 1963-yil 12-oktabrda tugʻilgan, 024 tartib raqami berilgan erkak uchun hisoblangan kontrol raqami. Hosil boʻlgan raqamlar jamlanadi: 21+3+2+7+0+6+21+6+0+28+0+2+28=124 Natija 10 ga boʻlinadi: 124/10—12 (qoldiq — 4), shunday qilib kontrol raqami 4 ga teng, fuqaroning kodi esa: 3 121063 204 024 4 2-misol. 1940-yil 2-yanvarda tugʻilgan, 001 tartib raqami berilgan ayol uchun hisoblangan kontrol raqami. Hosil boʻlgan raqamlar jamlanadi: 28+0+2+0+3+4+0+6+0+35+0+0+7+=85 Natija 10 ga boʻlinadi: 85/10=8 (qoldiq — 5), shunday qilib kontrol raqami 5 ga teng, fuqaroning kodi esa: 4 020140 205 001 5
“OʻZBEKINVEST” MILLIY SUGʻURTA KOMPANIYASINING USTAV FONDI MIQDORINI OShIRISh TOʻGʻRISIDA
(resolution, 1997-11-28)

“Oʻzbekinvest” Milliy sugʻurta kompaniyasining ichki va xalqaro sugʻurta bozorlaridagi faoliyatini faollashtirish, moliyaviy salohiyatini oshirish maqsadida Vazirlar Mahkamasi qaror qiladi: 1. “Oʻzbekinvest” Milliy sugʻurta kompaniyasi direktorlar kengashining uning ustav fondini oshirish hamda kompaniyaning 1995-yilgi foydasi hisobiga uni milliy valyutada 200 mln. soʻmgacha yetkazish toʻgʻrisidagi taklifi qabul qilinsin. 2. Vazirlar Mahkamasining “Oʻzbekiston Respublikasida investitsiyalarning sugʻurta himoyasini taʼminlashga oid chora-tadbirlar toʻgʻrisida” 1994-yil 13-apreldagi 206-son qaroriga quyidagi oʻzgartirishlar kiritilsin: qarorning 3-bandi birinchi xatboshidagi va “Oʻzbekinvest” Milliy sugʻurta kompaniyasi Ustavining 12-bandidagi “50 million soʻm” soʻzlari “200 million soʻm” soʻzlari bilan almashtirilsin.
“KEYS KORPOREYShN” AMERIKA FIRMASINING HAYDOV TRAKTORLARINI XARID QILISh TOʻGʻRISIDA
(resolution, 2021-02-22)

Respublika xoʻjaliklarini jahon darajasidagi yuqori unumli haydov texnikasi bilan taʼminlash maqsadida Vazirlar Mahkamasi qaror qiladi: 1. “Oʻzqishloqxoʻjaliktaʼminottuzatish” davlat-kooperativ qoʻmitasi va Oʻzbekiston Respublikasi Tashqi iqtisodiy faoliyat milliy bankining: 19,2 mln AQSh dollariga osma uskunalari bilan birga 150 ta “Magnum-7240” traktorini, ularni qisman respublikada yigʻishni hisobga olgan holda, xarid qilish; valyuta xarajatlarini kontrakt qiymatining 85 foiz miqdorini AQShning Eksimbanki sugʻurtasi ostida xorijiy banklarning kreditlari hisobiga mablagʻ bilan taʼminlash; kreditlarni 1997—2002-yillar davomida “Oʻzqishloqxoʻjalik-taʼminottuzatish” davlat-kooperativ qoʻmitasi mashina-traktor parklarining oʻz mablagʻlari hisobidan toʻlash haqidagi takliflari qabul qilinsin. 2. Oʻzbekiston Respublikasi Tashqi iqtisodiy faoliyat milliy banki: ikki oy muddatda AQShning Eksimbanki sugʻurtasi ostida xorijiy banklar bilan kredit bitimini ishlab chiqishni va tuzishni tugallasin; olinadigan kreditlarning “Oʻzqishloqxoʻjaliktaʼminottuzatish” davlat-kooperativ qoʻmitasiga oʻz vaqtida qayta moliyalanishini taʼminlasin. 3. Oʻzbekiston Respublikasi Moliya vaziriga “Magnum-7240” modelidagi 150 ta haydov traktorini xarid qilish uchun olinadigan kreditlar boʻyicha Oʻzbekiston Respublikasi Hukumati kafolatini imzolash vakolati berilsin. 5. “Oʻzqishloqxoʻjalikmash-xolding” kompaniyasi yetkazib beriladigan haydov traktorlarini butlash uchun detallar ishlab chiqarilishini taʼminlasin. 6. “Oʻzqishloqxoʻjaliktaʼminottuzatish” davlat-kooperativ qoʻmitasi kontraktni amalga oshirish bilan shugʻullanuvchi xorijiy mutaxassislar uchun vizalar va boshqa hujjatlar rasmiylashtirilganligi uchun konsullik yigʻimlari toʻlashdan ozod qilinsin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
RESPUBLIKA YOʻL JAMGʻARMASI MABLAGʻLARINI ShAKLLANTIRISh VA ULARDAN FOYDALANISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2003-08-21)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1993-yil 5-iyuldagi 334-son qarori bilan tasdiqlangan Respublika yoʻl jamgʻarmasi mablagʻlarini shakllantirish va ulardan foydalanish toʻgʻrisidagi Nizomning 21-bandi quyidagi mazmundagi uchinchi xatboshi bilan toʻldirilsin: “ixtisoslashtirilgan tarmoqdan “OʻzDEUavto” qoʻshma korxonasida ishlab chiqarilgan avtomobillarni sotib oluvchi fuqarolar”.
PRAVOSLAV ChERKOVINING TOShKENT VA OʻRTA OSIYO EPARXIYASIGA BERILADIGAN SOLIQ IMTIYOZLARI TOʻGʻRISIDA
(resolution, 2022-07-22)

Toshkent shahrida Pravoslav Cherkovining Toshkent va Oʻrta Osiyo eparxiyasining 125 yilligi yubileyiga belgilangan diniy-maʼmuriy markaz qurilishini tezlashtirish maqsadida Vazirlar Mahkamasi qaror qiladi: 1. Pravoslav Cherkovining Toshkent va Oʻrta Osiyo eparxiyasi Toshkent shahrida oʻzining diniy-maʼmuriy markazi qurilishi davrida qurilish materiallari sotib olish va qurilish ishlariga haq toʻlash uchun qoʻshilgan qiymat soligʻi va soliq solishning boshqa shakllaridan istisno tariqasida ozod qilinsin. 2. Oʻzbekiston Respublikasi Moliya vazirligi Davlat soliq qoʻmitasi bilan birgalikda koʻrsatib oʻtilgan soliqqa oid imtiyozlarni berish tartibini koʻrib chiqsin.
VAZIRLAR MAHKAMASINING 1994 YIL 27 DEKABRDAGI 622-SON QARORINING 4 VA 5-BANDLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Toshkent shahridagi uy-joy qurilishini davlat tomonidan qoʻllab-quvvatlashni kuchaytirish toʻgʻrisida” 1996-yil 31-yanvardagi Farmoniga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Toshkentuyjoyinvestqurilish” Toshkent moliya-qurilish korporatsiyasi faoliyatini tashkil etish toʻgʻrisida” 1994-yil 27-dekabrdagi 622-son qarorining 4 va 5-bandlari oʻz kuchini yoʻqotgan deb hisoblansin.
OʻZBEKISTON RESPUBLIKASI MOLIYA VAZIRLIGI HUZURIDA MONOPOLIYADAN ChIQARISh VA RAQOBATNI RIVOJLANTIRISh QOʻMITASINI TAShKIL ETISh TOʻGʻRISIDA
(decree, 2020-09-28)

1. Narx siyosatini oʻtkazish sohasidagi funksiyalar Oʻzbekiston Respublikasi Moliya vazirligi va mahalliy moliya organlarida saqlab qolinsin.
SANOAT KORXONALARI OMBORLARIDAGI TAYYoR MAHSULOTLAR QOLDIQLARIGA OʻRTAChA NORMATIVLAR BELGILASh TOʻGʻRISIDA
(resolution, 2000-04-28)

Oborot mablagʻlarining aylanishini tezlashtirish va korxonalarning moliyaviy ahvolini yaxshilash, omborlarda saqlanayotgan tayyor mahsulotlar hajmlarini kamaytirish va ular boʻyicha ishonchli statistika axborotini taʼminlash maqsadida Vazirlar Mahkamasi qaror qiladi: 1. Respublika vazirliklari, idoralari, korporatsiyalari, konsernlari va uyushmalari, korxonalari va tashkilotlarining tayyor mahsulotlar qoldiqlarining normativlari toʻgʻrisidagi takliflari ilovaga muvofiq qabul qilinsin. 2. Belgilab qoʻyilsinki, mazkur qaror ilovasiga kiritilmagan konsernlar va uyushmalar korxonalar va birlashmalar boʻyicha tayyor mahsulotlarning oʻrtacha normativlari oʻn besh kalendar kun hajmida belgilanadi. 3. “Oʻzistiqbolstat” davlat qoʻmitasi (Qudratov) qoldiqlarning maʼqullangan oʻrtacha normativlarini va tovar zaxiralarini hisobga olishning yangi birxillashtirilgan shakllarini hisobga olgan holda normadan ortiqcha zaxiralarni hisoblab chiqish tartibi toʻgʻrisidagi koʻrsatmani korxonalar va tashkilotlarga yetkazsin. 4. Vazirliklar, idoralar, korporatsiyalar, konsernlar va uyushmalarning rahbarlari: tayyor mahsulotlar qoldiqlarining tegishli oʻrtacha normativlarini uch kun muddatda korxonalarga yetkazsinlar; oʻz amaliy ishlarida bozorlarni toʻldirish va bozor iqtisodiyoti sharoitlarida narxlarning oʻzgarib turishini hisobga olgan holda ishlab chiqarilayotgan mahsulotlarga nisbatan talab va ehtiyojlarni eʼtiborga olsinlar, tayyor mahsulotlarning amaldagi qoldiqlari normativdan oshib ketishiga yoʻl qoʻymasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining tegishli oʻrinbosarlari zimmasiga yuklansin. Eslatma: 1. Sanoat korxonalari omborlaridagi tayyor mahsulotlar qoldiqlariga belgilangan oʻrtacha normativlar savdo tashkilotlaridagi tovarlar qoldiqlariga qoʻllanilmaydi. 2. Paxta (paxta tolasi), gʻalla, goʻsht, oʻsimlik yogʻi va yonilgʻi-moylash materiallari qoldiqlari boʻyicha oʻrtacha normativlar belgilanmaydi.
OʻZBEKISTON RESPUBLIKASI VAZIRLAR MAHKAMASINING 1996-YIL 26 MARTDAGI 118-SON QARORIGA OʻZGARTIRIShLAR KIRITISh TOʻGʻRISIDA
(resolution, 2020-04-18)

Vazirlar Mahkamasi qaror qiladi: 1. Vazirlar Mahkamasining “OʻzDEUAVTO” qoʻshma korxonasining samarali faoliyatini taʼminlash chora-tadbirlari toʻgʻrisida” 1996-yil 26-martdagi 118-son qaroriga oʻzgartirishlar kiritilib, 6-bandning ikkinchi xatboshi quyidagi tahrirda bayon qilinsin: “Oʻzbekiston Respublikasi Davlat mulki qoʻmitasi davlatga tegishli boʻlgan va erkin sotishga moʻljallangan ulushlarni qayta taqsimlash hisobiga “Oʻzavtotexxizmat” aksionerlik birlashmasi korxonalari aksiyalari umumiy paketining 51 foizini “OʻzDEUAVTO” qoʻshma korxonasiga sotishni nazarda tutsin”. 2. “Oʻzavtotexxizmat” aksionerlik birlashmasi aksiyalari nazorat paketining (51 foiz) “OʻzDEUAVTO” qoʻshma korxonasiga sotilishi munosabati bilan quyidagilar maʼlumot uchun qabul qilinsin: “DEU” korporatsiyasi tomonidan taklif etilgan “Oʻzavtotexxizmat” texnik xizmat koʻrsatish stansiyalarini texnika bilan qayta jihozlash dasturiga muvofiq “DEU” korporatsiyasi tomonidan 14,75 mln. AQSh dollari miqdoridagi investitsiyalar nazarda tutilgan; “OʻzDEUAVTO” qoʻshma korxonasi tomonidan “Oʻzavtotexxizmat” aksionerlik birlashmasining mavjud texnik xizmat koʻrsatish stansiyalarini toʻliq rekonstruksiya qilishni tashkil etish majburiyatlari qabul qilingan. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON RESPUBLIKASINING BANK-MOLIYA AKADEMIYASINI TAShKIL ETISh TOʻGʻRISIDA
(decree, 1996-05-02)

Xalqaro talablarga javob beradigan moliya-kredit tizimining yuqori malakali kadrlarni tayyorlash, shuningdek moliya bozorlarini rivojlantirish sohasidagi fundamental ilmiy va amaliy tadqiqotlarni tashkil etish maqsadida: 1. Oʻzbekiston Markaziy banki va Banklar uyushmasining Oʻzbekiston Respublikasi Bank-moliya akademiyasini tashkil etish toʻgʻrisidagi taklifi qabul qilinsin. 2. Quyidagilar Bank-moliya akademiyasi faoliyatining asosiy vazifalari va yoʻnalishlari etib belgilansin: a) quyidagi yoʻnalishlar boʻyicha bank ishining yuqori malakali mutaxassislarini tayyorlash: — monetar siyosat va pul muomalasi; — moliya menejmenti, aktivlar va passivlarni boshqarish; — investitsiya loyihalarini har tomonlama ekspertiza qilish va moliyalash; — xalqaro moliya bozorlaridagi operatsiyalar; — bank auditi; b) xalqaro bank ishidagi eng yangi yutuqlarga muntazam suratda oʻqitish yoʻli bilan bank rahbar kadrlarini qayta tayyorlash va malakasini oshirish; v) mamlakatda moliya-pul tizimini va bank ishini rivojlantirish sohasida fundamental va amaliy tadqiqotlarni tashkil etish. 3. Respublika budjeti va Oʻzbekiston Banklar uyushmasining mablagʻlari teng ulushlarda akademiyani moliyalashning asosiy manbalari etib belgilansin. Oʻzbekiston Banklari uyushmasiga Oʻzbekiston Respublikasi Moliya vazirligi, Markaziy banki, Tashqi iqtisodiy faoliyat milliy banki hamda akademiya rahbariyati bilan birgalikda akademiya talabalarini, tinglovchilarini oʻqitish hamda ularning va professor-oʻqituvchilar tarkibining malakasini oshirish dasturlarini pul bilan taʼminlash uchun xalqaro moliya muassasalarining, xorijiy banklar va kompaniyalarning mablagʻlarini jalb etish choralarini koʻrish tavsiya etilsin. 4. Akademiya, u tashkil qiladigan muassasalar, korxonalar va fondlar tuzilgan kundan boshlab dastlabki uch yil mobaynida barcha turdagi soliqlardan ozod qilinsin. 5. Bank-moliya akademiyasi talabalarning birinchi qabulini 1996-1997 oʻquv yiliga belgilangan tartibda amalga oshirsin. Oʻquv yili boshlangungacha, akademiya kadrlar bilan taʼminlanib borishiga qarab respublika bank tizimi mutaxassislarini qayta tayyorlash va malakasini oshirish kurslari tashkil qilinsin. 6. Oʻzbekiston Respublikasi Markaziy banki va Tashqi iqtisodiy faoliyat milliy banki oʻquv jarayonini, ilmiy va amaliy tadqiqotlarni tashkil etish, shuningdek uning moddiy-moliyaviy bazasini mustahkamlash masalalarida Bank-moliya akademiyasiga yordam bersinlar. Shu maqsadda xalqaro moliya muassasalarining, dunyodagi yetakchi tijorat banklarining maslahatchilari, ekspertlari va mutaxassislari jalb etilishi taʼminlansin. 7. Vazirlar Mahkamasi bir haftalik muddatda ushbu Farmonning bajarilishini taʼminlash yuzasidan qaror qabul qilsin.
GʻALABA KUNI BAYRAMI MUNOSABATI BILAN IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(decree, 2021-04-30)

Ikkinchi jahon urushi qatnashchilarining Oʻzbekiston Respublikasi davlat manfaatlarini himoya qilishdagi katta xizmatlari uchun va 9 May Gʻalaba Kuni bayrami munosabati bilan: 1. Ikkinchi jahon urushi nogironlari va qatnashchilari, shuningdek baynalminal jangchilardan boʻlgan nogironlar eng oz ish haqining 2,5 baravar miqdoridagi pul mukofoti bilan taqdirlansin. 2. Ushbu Farmonni amalga oshirish bilan bogʻliq xarajatlar respublika budjeti mablagʻlari hisobidan qoplansin. 3. Oʻzbekiston Respublikasi Moliya vazirligi, Markaziy banki, Ijtimoiy taʼminot vazirligi, Mudofaa vazirligi, Ichki ishlar vazirligi, Milliy xavfsizlik xizmati ushbu mukofotning toʻlanishini taʼminlasinlar. 4. Dam olish kuni 1996-yil 12-may yakshanbadan 1996-yil 10-mayga koʻchirilsin.
OʻZBEKISTON RESPUBLIKASINING AYRIM QONUNLARIGA OʻZGARTISh VA QOʻShIMChALAR KIRITISh HAQIDA
(law, 2008-07-23)

Oʻzbekiston Respublikasi Oliy Majlisi qaror qiladi: Oʻzbekiston Respublikasining quyidagi qonunlariga oʻzgartish va qoʻshimchalar kiritilsin: VI. Oʻzbekiston Respublikasining 1994-yil 22-sentabrdagi Qonuni bilan tasdiqlangan Oʻzbekiston Respublikasining Maʼmuriy javobgarlik toʻgʻrisidagi kodeksiga (Oʻzbekiston Respublikasi Oliy Kengashining Axborotnomasi, 1995-yil, № 3, 6-modda; Oʻzbekiston Respublikasi Oliy Majlisining Axborotnomasi, 1995-yil, № 9, 193-modda; № 12, 269-modda): 1) 27-moddaning birinchi qismi “sudyasi tomonidan” degan soʻzlardan keyin “eksport qilinishi man etilgan buyumlar va mahsulotlar Oʻzbekiston Respublikasidan tashqariga olib chiqib ketilayotgan hollarda esa — bojxona organlari tomonidan” degan soʻzlar bilan toʻldirilsin; 2) 175-modda uchinchi qismining dispozitsiyasi quyidagi tahrirda bayon etilsin: “Kassa operatsiyalarini yuritish tartibini va toʻlov intizomini buzish, shu jumladan korxonalarning hisobvaraqlarida tegishli mablagʻlar boʻla turib, debitorlik va kreditorlik qarzlari muddati oʻtkazib yuborilgan hamda toʻlovlarni amalga oshirishning belgilangan muddatlari buzilgan taqdirda —”; 3) 245-moddaning birinchi qismi “112-moddasida (transport vositalarini boshqarish huquqidan mahrum etishga oid qismi)” degan soʻzlardan keyin “119-moddaning ikkinchi qismi” degan soʻzlar bilan toʻldirilsin. 4) 262-moddaning ikkinchi qismi quyidagi tahrirda bayon etilsin: “Bojxona boshliqlari va ularning oʻrinbosarlari bojxona organlari nomidan maʼmuriy huquqbuzarlik toʻgʻrisidagi ishlarni koʻrib chiqish va maʼmuriy jazo chorasini qoʻllashga, shuningdek eksport qilinishi man etilgan buyumlar va mahsulotni musodara qilishga haqlidirlar”; 5) 294-moddaning uchinchi qismi quyidagi mazmundagi gap bilan toʻldirilsin: “Eksport qilinishi man etilgan buyumlar va mahsulot Oʻzbekiston Respublikasidan tashqariga olib chiqib ketilishi bilan bogʻliq boʻlib, musodara chorasi qoʻllanilishi mumkin boʻlgan maʼmuriy javobgarlik toʻgʻrisidagi ish bojxona organi tomonidan alohida hollarda, agar maʼmuriy javobgarlikka tortilayotgan shaxs Oʻzbekiston Respublikasi hududidan tashqarida boʻlsa yoki uning qayerdaligini aniqlashning iloji boʻlmasa, maʼmuriy javobgarlikka tortilayotgan shaxsning ishtirokisiz koʻrib chiqiladi”; 6) 337-modda quyidagi mazmundagi ikkinchi qism bilan toʻldirilsin: “Eksport qilinishi man etilgan buyumlar va mahsulotni musodara qilish toʻgʻrisidagi bojxona organining qarorini tegishli hokimliklar tomonidan tuziladigan doimiy ishlovchi komissiyalar qonun hujjatlarida belgilangan tartibda ijro etadilar”; 7) 339-moddaning matni quyidagi tahrirda bayon etilsin: “Buyumni musodara qilish toʻgʻrisidagi qaror, uning ijro etilganligi toʻgʻrisida belgi qoʻyilib, shu qarorni chiqargan maʼmuriy ishlar boʻyicha sudyaga, eksport qilinishi man etilgan buyumlar va mahsulotni musodara qilish toʻgʻrisidagi qaror esa — bojxona organining musodara etish toʻgʻrisida qaror qabul qilgan mansabdor shaxsiga qaytariladi”.
“OʻZBEKNAVO” estrada birlashmasi FAOLIYATINI TAShKIL ETISh TOʻGʻRISIDA
(resolution, 2017-05-15)

4. Belgilansinki, Oʻzbekiston Respublikasi Vazirlar Mahkamasining “Oʻzbekistonda teatr va musiqa sanʼatini yanada rivojlantirishni qoʻllab-quvvatlash va ragʻbatlantirish chora-tadbirlari toʻgʻrisida”gi Farmonni amalga oshirish masalalari haqida” 1995-yil 28-oktabrdagi 415-son qarorining amal qilishi “Oʻzbeknavo” estrada birlashmasiga ham joriy etiladi. 10. Oʻzbekiston Respublikasi Aloqa vazirligi “Oʻzbeknavo” estrada birlashmasi uchun hukumat va shahar telefon aloqasi oʻrnatishni taʼminlasin.
Hukumatlararo bitimni tasdiqlash toʻgʻrisida
(resolution, 1996-04-25)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 1996-yil 15-fevralda Olmaota shahrida imzolangan Oʻzbekiston Respublikasi Hukumati bilan Qozogʻiston Respublikasi Hukumati oʻrtasida soliq qonunlarini buzishlarga qarshi kurash sohasidagi hamkorlik va axborot bilan almashib turish toʻgʻrisidagi Bitim tasdiqlansin. 2. Davlat soliq qoʻmitasi va Tashqi ishlar vazirligi Oʻzbekiston Respublikasining mazkur bitimda nazarda tutilgan majburiyatlari oʻz vaqtida bajarilishini taʼminlasinlar. 3. Mazkur qarorning bajarilishini nazorat qilish Bosh vazir oʻrinbosari B.S. Hamidov zimmasiga yuklansin.
“DAVLAT IJTIMOIY SUGʻURTASI BOʻYIChA NAFAQALARNI TAYINLASh VA TOʻLASh TARTIBI TOʻGʻRISIDA”GI NIZOMGA
(other, 1998-04-09)

Oʻzbekiston Respublikasi Oliy Majlisining IV sessiyasida qabul qilingan Mehnat kodeksiga “Davlat ijtimoiy sugʻurtasi boʻyicha nafaqalarni tayinlash va toʻlash tartibi toʻgʻrisida”gi Nizomni muvofiq holga keltirish uchun quyidagi oʻzgartirishlar va qoʻshimchalar kiritilsin. 28-band vaqtincha mehnatda qobiliyatsizlik boʻyicha nafaqa quyidagicha bayon etilsin: a) ish haqining 100 foizi miqdorida: mehnatga mayib boʻlgan yoki kasb kasalligiga; umumiy mehnat staji 8 yil va undan ortiq boʻlgan xodimlarga; qaramogʻida 16 yoshga (oʻquvchilar 18 yoshga) yetmagan uch yoki undan ortiq bolalari boʻlgan xodimlarga; ishlayotgan Ulugʻ Vatan urushi qatnashchilariga, baynalmilal jangchilarga va imtiyoz jihatidan ularga tenglashtirilgan boshqa shaxslarga; Chernobil AESdagi falokat oqibatlarini tugatishda qatnashgan xodimlarga; Chernobil falokati oqibatida radioaktiv ifloslanish zonasidan koʻchirilgan, qon hosil qilish organlari (oʻtkir leykoz), qalqonsimon bez kasalliklari, xavfli oʻsma (adenoma, rak) bilan kasallangan xodimlarga; b) ish haqining 80 foizi miqdorida: Umumiy ish staji 5 yildan 8 yilgacha boʻlgan xodimlarga; 21 yoshga yetmagan sagʻir yetim xodimlarga; v) ish haqining 60 foizi miqdorida: Umumiy ish staji 5 yilgacha boʻlgan xodimlarga. 30-band quyidagi tahrirda bayon etilsin; “Nafaqa miqdori mehnatga qobiliyatsizlik boshlangan kungacha, mehnat daftarchasi yoki uning oʻrniga berilgan boshqa hujjat asosida hisoblangan umumiy ish stajiga muvofiq aniqlanadi”. 38-bandning 5-qatoridagi “va” soʻzidan keyin “taʼtil boshlanishidan oldingi 12 oy mobaynida olingan soʻzlari bilan toʻldirilsin. 51-bandning ikkinchi qatoridagi “holda” soʻzi “taqdirda” soʻzi bilan almashtirilsin. 52-bandning toʻrtinchi qatoridagi “holda” soʻzi “taqdirda” soʻzi bilan almashtirilsin. 56-bandning ikkinchi xatboshi quyidagi tahrirda bayon qilinsin: “Vaqtincha mehnatga qobiliyatsizlik yoki homiladorlik taʼtili boshlangan oydan oldingi 12 oy davrida olgan va sugʻurta badallari chegirilgan barcha mukofotlarning 1/12 qismi, nafaqa hisoblab chiqariladigan oylik ish haqiga qoʻshilib oʻrtacha oylik, kunlik ish haqi miqdori aniqlanadi. (Eslatma: keyinchalik bir oydan oshgan ish davri uchun toʻlanadigan qoʻshimchalar “Mukofotlar” deb ataladi)”. Shu bandning toʻrtinchi xat boshi oʻz kuchini yoʻqotgan deb hisoblansin. 92-bandning birinchi xat boshidagi “uzluksiz” soʻzi “umumiy” soʻzi bilan almashtirilsin. 101-bandning toʻrtinchi xatboshidagi “ushlash amalga oshirilmaydi” soʻzlari “chegirmalar qilish mumkin emas” /basharti qonunda boshqa holatlar koʻzda tutilmagan boʻlsa/ soʻzlari bilan almashtirilsin. 104-bandning ikkinchi xatboshidagi “Uzluksiz” soʻzi “Umumiy” soʻzi bilan almashtirilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2021-02-22)

Oʻzbekiston Respublikasi Oliy Majlisining “Kichik va xususiy tadbirkorlikni rivojlantirishni ragʻbatlantirish toʻgʻrisida”gi Qonunni amalga kiritish haqidagi qarorining 2-bandini bajarish yuzasidan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining quyidagi qarorlariga oʻzgartirish va qoʻshimchalar kiritilsin: a) Oʻzbekiston Respublikasi Vazirlar Mahkamasining “Respublikada tadbirkorlik faoliyatini yanada rivojlantirish chora-tadbirlari toʻgʻrisida” 1992-yil 26-fevraldagi 85-son qarori (Oʻzbekiston Respublikasi QT, 1992-yil, 2-son, 3-modda) bilan tasdiqlangan Oʻzbekiston Respublikasida kichik korxonalar toʻgʻrisidagi Nizomning: 1-boʻlimi 2-bandi quyidagi tahrirda bayon qilinsin: “Kichik korxonalarga hisobot davri (yil)da xodimlarining oʻrtacha cheklangan soni: sanoat va qurilishda — 50 kishidan; qishloq xoʻjaligida va ishlab chiqarish sohasining boshqa tarmoqlarida — 25 kishidan; ilm-fan sohasida va ilmiy xizmat koʻrsatishda — 10 kishidan; noishlab chiqarish sohasi tarmoqlarida — 10 kishidan; chakana savdoda — 5 kishidan ortiq boʻlmagan yuridik shaxslar kiradi”;